《烛影摇红（寿元实通判母）》
宋代·陈著

风月堂中，画屏不动香猊吐。珠翘环拥蕊宫仙，双鬓青如许。相翘童颜寿侣。看庭前、绯袍拜舞。十洲三岛，柳探春时，梅欺雪处。

甲子花周，自从今日重新数。碧瑶杯重翠涛深，笑领飞琼语。此去华筵喜聚。听传宣、云间紫府。万分如意，凤诏便蕃，香轩容与。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。